A király
Tizenhat éves az ifjú Király.
Tizenhat éves s az Állam, a Rend Ő.
Agg hívei közzül messze kivál
és lesve-sötéten néz a derengő

terem aranyába és örül,
hogy Ő mindegyikük apja:
azt érzi csak, éles álla körül,
hogy táncol a lánca s a gyapja.

Előtte a halálos itélet
és vár a Király és nézik a Vének
Tanácsnoka mind azt mondaná,

hogy vergődik az uruk, pedig
csak csöndesen olvas hetvenig
és akkor írja alá. 
Versek
Szonettek